OpenLLM-France/wikimedia huggingface dataset:
# Maurice Rabinowicz

Maurice Rabinowicz (Ixelles 23 d'agost de 1947) és un director de cinema i escriptor belga.
Va estudiar teatre a l'Institut national supérieur des arts du spectacle (INSAS) de Brussel·les, i es va graduar el 1970. El seu estil de fer cinema ha estat descrit com a brechtià. La seva pel·lícula de 1978 Une page d'amour es va presentar al 28è Festival Internacional de Cinema de Berlín.

## Filmografia

* Nègre (1968)
* Canal K (1970) – amb Boris Lehman
* Le Nosferat ou les eaux glacées de calcul égoïste (1975)
* Des anges et des démons (1978)
* Une page d'amour –amb Sami Frey i Geraldine Chaplin
* Une femme en fuite (1982) – amb Marie Dubois

## Referències

* ↑ Nova Cinema. «Zwartgeelrood>>>une fois – Nova Cinema». Nova Cinema, 14-09-2020. [Consulta: 14 setembre 2020].
* ↑ «Germany in Autumn». zeit.de. [Consulta: 8 juny 2014].
* ↑ «Géraldine Chaplin dans The Barefoot Emperor : " Je connais le chaos politique belge "» (en francès), 07-03-2020. [Consulta: 15 abril 2020].
* ↑ Mosley, Philip. Split Screen: Belgian Cinema and Cultural Identity (en anglès). SUNY Press, 2001-01-01. ISBN 978-0-7914-4748-2.
# Maurice Bedel

Maurice Bedel (París, 30 de desembre de 1883 - Thuré (Viena), 15 d'octubre de 1954) va ser un novel·lista i assagista francès.
Va ser guardonat amb el premi Goncourt el 1927 pel seu Jérôme 60° latitude nord. També va ser escollit el 1948 com a president de la Société des gens de lettres.

## Obres

* Jérôme 60° latitude nord (1927)
* Molinoff Indre-et-Loire (1928)
* Philippine (1930)
* Fascisme an VII (1929)
* L'Amour camarade (1931)
* Une Enquête sur l'amour (1932)
* Zulfu (1933)
* Zigzags (1932)
* la Nouvelle Arcadie (1934)
* l'Alouette aux nuages (1935)
* Mémoire sans malice sur les dames d'aujourd'hui (1935)
* la Touraine (1935)
* Monsieur le professeur Jubier (1936)
* le Laurier d'Apollon (1936)
* Géographie de mille hectares (1937)
* Bengali (1937)
* la France des Français et celle des autres (1937)
* Monsieur Hitler (1937)
* Berthe au grand pied (1943)
* Traité du plaisir (1946)
* Destin de la personne humaine (1948)
* Tropiques noirs (1950)
* le Mariage des couleurs (1951)
* Voyage de Jérôme aux États-Unis d'Amérique (1953)
* Histoire de mille hectares (1953)
# Mathile Mukantabana

Mathilde Mukantabana (Butare, 1958) és l'ambaixadora de la República de Rwanda als Estats Units des de 2013 i ambaixadora no resident a Mèxic, Brasil i Argentina. Mathilde Mukantabana va néixer a Butare, Ruanda.
El seu pare va ser director d'escola primària i un cafetaler, però la família es va veure obligada a abandonar Ruanda en 1973 pel cop d'estat de part de l'exèrcit ruandès, i establir-se en Burundi. Aquí, va estudiar el batxillerat i va emprendre la carrera a Història i Geografia a la Universitat de Burundi.

## Referències

* ↑ «20th Anniversary of the Genocide in Rwanda: An Interview with Mathilde Mukantabana | Social Justice» (en anglès). [Consulta: 29 juny 2019].
# Mathiston

Mathiston és una població dels Estats Units a l'estat de Mississipi. Segons el cens del 2000 tenia 720 habitants.

## Demografia

Segons el cens del 2000, Mathiston tenia 720 habitants, 294 habitatges, i 194 famílies. La densitat de població era de 111,6 habitants per km².
Dels 294 habitatges en un 33% hi vivien nens de menys de 18 anys, en un 49,7% hi vivien parelles casades, en un 13,6% dones solteres, i en un 33,7% no eren unitats familiars. En el 32% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,8% tenia menys de 18 anys, un 9,9% entre 18 i 24, un 24,3% entre 25 i 44, un 22,1% de 45 a 60 i un 16% 65 anys o més.
L'edat mediana era de 36 anys. Per cada 100 dones de 18 o més anys hi havia 75,7 homes.
La renda mediana per habitatge era de 23.125 $ i la renda mediana per família de 28.889 $. Els homes tenien una renda mediana de 27.875 $ mentre que les dones 23.472 $. La renda per capita de la població era de 12.222 $. Entorn del 21,4% de les famílies i el 25,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mathiston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Mathiston». American Fact Finder. Oficina del Cens dels Estats Units, 12-01-2010.
# Medesano

Medesano és un municipi situat al territori de la província de Parma, a la regió de l'Emília-Romanya, (Itàlia).
Medesano limita amb els municipis de Collecchio, Fidenza, Fornovo di Taro, Noceto, Pellegrino Parmense, Salsomaggiore Terme i Varano de' Melegari.

## Galeria

* Ajuntament
* Vista de Sant'Andrea Bagni
# Mercè Montserrat Lajara i Garcia

Mercè Montserrat Lajara i Garcia (Barcelona, 1961) és una biòloga, filòsofa i professora catalana.
Llicenciada en Biologia per la Universitat de Barcelona (UB) i doctora en Filosofia per la Universitat Ramon Llull (URL), va defensar la tesi doctoral "Imatge de l'home i genoma humà. Una anàlisi des del pensament de Hans Jonas" el 2008 a la Facultat de Filosofia de la URL.
Durant la seva trajectòria professional Mercè Lajara ha impartit cursos i ha elaborat materials sobre educació de l'afectivitat i la sexualitat en l'adolescència. Ha estat catedràtica de Biologia d'un institut públic d'educació secundària. També ha coordinat un grup dins la xarxa d’ecoparròquies de l'Associació Justícia i Pau de Barcelona. I ha col·laborat amb el setmanari Catalunya Cristiana. Ha presidit l'associació "Moviment cristià de mestres i professors". I des del juliol del 2024 és la nova delegada d'Evangelització i Apostolat Seglar a la Bisbat de Sant Feliu de Llobregat, substituint en el càrrec a mosssen Josep Torrente Bruna.

## Publicacions

* Fotogrames de memòria. Dues mares, l'Alzheimer i el cinema, juntament amb Monserrat Claverias (2023)
* 'La imatge de l'home i el genoma humà. Una anàlisi des del pensament de Hans Jonas (2009)
* Biología i geología, Bachillerato. Guía didáctica (2000)
* Biología, ciencias de la naturaleza y salud: 2 bachillerato (1999)

## Referències

* 1 2 3 «Lajara i García, Mercè Montserrat». Cultura. Biblioteca Antonio Martín. Ajuntament del Prat de Llobregat. [Consulta: 12 abril 2024].
* 1 2 «Mercè Lajara Garcia». Institut Borja de Bioètica - Universitat Ramon Llull [Consulta: 12 abril 2024].
* ↑ «Mercè Lajara, Delegada d’Evangelització i Apostolat Seglar: “La vocació laical és essencial en l’Església tal com ens recorda l’objectiu diocesà d’aquest curs”». Bisbat de Sant Feliu de Llobregat, 19-01-2024. [Consulta: 12 abril 2024].
* ↑ «Mercè Lajara és des d'aquest juliol la nova delegada d'Evangelització i Apostolat Seglar de la diòcesi de Sant Feliu de Llobregat: “La vocació laical és essencial en l'Església”». Catalunya Religió, 24-01-2024 [Consulta: 12 abril 2024].
* ↑ «Presentació de llibre: Fotogrames de memòria». Biblioteca Pilarin Bayés, 27-10-2023. [Consulta: 16 abril 2024].
* ↑ Lajara García, Merce Montserrat. «La imatge de l'home i el genoma humà. Una anàlisi des del pensament de Hans Jonas». Dialnet. [Consulta: 16 abril 2024].
# Mega Man Zero (videojoc)

Mega Man Zero, conegut al Japó com Rockman Zero (ロックマン ゼロ), és un videojoc desenvolupat per Capcom per la consola portàtil Game Boy Advance (GBA). És el primer títol de la saga Mega Man Zero, el cinquè tipus de sèrie de la franquícia Mega Man de Capcom. És primer joc de plataformes de Mega Man en aparèixer per a GBA i fou llançat en Japó el 26 d'abril del 2002, en Nord-amèrica el 9 de novembre del 2002, i en Europa el 26 de novembre del 2002.

## Referències

* ↑ Craig Harris. «IGN: Mega Man Zero Review». IGN, 2002. [Consulta: 25 agost 2006].
# Messene (mitologia)

Messene (en grec antic Μεσσήνη), va ser, en mitologia grega, una filla de Tríopas, rei d'Argos, i neta de Forbant. Segons una altra tradició és filla d'aquest últim.
Es va casar amb Policàon, el més petit dels fills del rei de Lacònia, Lélex. El fill gran de Lèlex, Miles, havia heretat el regne, i Messene va convèncer el seu espòs perquè anés a cercar un territori propi. Policàon va prendre un contingent de soldats lacedemonis i argius i es va apoderar d'una regió que va anomenar Messènia, pel nom de la seva dona. La capital la va establir a Andània, on va instaurar els cultes a Demèter i a Persèfone, cultes que procedien d'Eleusis i que havia portat Càucon. Policàon i Messene van rebre honors divins a Messènia.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 362. ISBN 9788496061972.
# Messelogale kessleri

Messelogale kessleri és una espècie extinta de carnivoraforme. Se n'han trobat restes fòssils a Europa, més concretament al jaciment de Messel. Inicialment, l'espècie fou assignada al gènere Miacis.

## Bibliografia

* Rose, K. D.; Archibald, J. D. The Rise of Placental Mammals: Origins and Relationships of the Major Extant Clades (en anglès). JHU Press, 2005, p. 193. ISBN 9780801880223.

## Enllaços externs

* findarticles.com
* www.senckenberg.de
# Merla roquera del Cap

La merla roquera del Cap (Monticola rupestris) és una espècie d'ocell de la família dels muscicàpids (Muscicapidae). Es troba a l'Àfrica austral. El seu hàbitat natural són els matollars, herbassars i roquissars. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «merla roquera del Cap». Diccionari dels ocells del món. TERMCAT. [Consulta: 13 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 709. ISBN 978-84-16728-37-4.
* ↑ BirdLife International. «Cape Rock-thrush. Monticola rupestris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 13 juliol 2022].
# Mesquita de Zeyrek

* Per a altres significats, vegeu «Monestir del Pantocràtor (mont Atos)».
La mesquita de Zeyrek (en turc: Molla Zeyrek Camii), anteriorment monestir del Pantocràtor (Pantokrator Manastırı), és una mesquita situada a Istanbul i consistent en dues antigues esglésies i una capella ortodoxes. És l'exemple més típic de l'arquitectura del període romà d'Orient intermedi de Constantinoble i, després de Santa Sofia, l'edifici religiós més gran construït pels romans d'Orient que encara es manté dempeus a la ciutat d'Istanbul. El complex es troba al districte de Fatih (un dels més grans de la ciutat), al barri pobre i popular de Zeyrek, menys d'1 km al sud-est de la mesquita Eski Imaret.
El monestir fou fundat per l'emperador Joan II Comnè, que posteriorment hi seria enterrat.

## Referències

* ↑ Marcos Hierro, 2013, p. 185.
* ↑ «Pantokrator Monastery» (en anglès). The Byzantine Legacy. [Consulta: 16 juny 2024].
* ↑ Harris, 2014, p. 92.

## Bibliografia

* Harris, J. Byzantium and the Crusades (en anglès). 2a edició. Bloomsbury, 2014. ISBN 978-1-7809-3736-6.
* Marcos Hierro, E. La Dama de Bizanci. Un enigma en la nissaga de Jaume I. Edicions Universitat Barcelona, 2013. ISBN 978-84-475-3642-9.
# Milagros Fernández i López

Milagros Fernández i López, més coneguda com a Mila Fernández (Pedroso, Rodeiro, O Deza, 1973) és una psicòloga i política gallega establerta a Catalunya, diputada al Parlament de Catalunya en la IX legislatura.
Llicenciada en Psicologia per la Universitat de Pontevedra, cap al 2000 es va casar amb un català i s'establí a Tortosa. Es va afiliar a Unió Democràtica de Catalunya (UDC), formació de la qual és una de les dirigents a les Terres de l'Ebre. Fou escollida diputada a les eleccions al Parlament de Catalunya de 2010 per la província de Tarragona dins les llistes de CiU. Ha estat vicepresidenta de la mesa de la Comissió d'Ensenyament i Universitats i coordinadora de l'Intergrup del Poble Gitano. En 2013 fou nomenada assessora en matèria d'implementació de noves propostes territorials del Gabinet de la Vicepresidència. Tanmateix, fou destituïda d'aquest càrrec el juliol del mateix any.

## Referències

* ↑ Una dezana en el Parlament catalán, Faro de Vigo, 23 de desembre de 2010
* ↑ Mila Fernández: el primer són les persones, al web d'UDC
* ↑ «Fitxa del Parlament de Catalunya». Arxivat de l'original el 2015-09-24. [Consulta: 17 agost 2015].
* ↑ A qui ha trobat refugi la vicepresidenta Joana Ortega? Arxivat 2015-09-23 a Wayback Machine., El Triangle, 7 de febrer de 2013
* ↑ RESOLUCIÓ GRI/128/2013, d'1 de febrer, de nomenament de la senyora Milagros Fernández López com a assessora en matèria d'implementació de noves propostes territorials del Gabinet de la Vicepresidència
* ↑ «RESOLUCIÓ GRI/1761/2013, de 25 de juliol, de cessament de la senyora Milagros Fernández López com a assessora en matèria d'implementació de noves propostes territorials del Gabinet de la Vicepresidència». Arxivat de l'original el 2016-03-03. [Consulta: 17 agost 2015].
# Miloslavov

Miloslavov és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1244.
# Mesura del contingut d'humitat (TDR)

Per al Mesurament del contingut d'humitat s'utilitza la reflectometria de domini de temps amb sensors introduïts dins del sòl a assajar. L'anàlisi d'ones estàndard es pot utilitzar de forma manual (instruments manuals) o automàticament per al control del contingut d'humitat en diversos àmbits, com: hidrologia, agricultura i construcció.
El mesurament de la humitat del sòl en general implica la inserció d'un sensor en el sòl a assajar i després aplicar ja sigui una Anàlisi estàndard de forma d'ona (Standard Waveform Analysis) per determinar el contingut mitjà d'humitat al llarg del sensor o bé una Anàlisi del perfil (Profile Analysis) que proporciona el contingut d'humitat en punts discrets al llarg del sensor. Un mesurament espacial pot aconseguir-se mitjançant la instal·lació apropiada de diversos sensors.

## Principi

El seu nom ve de l'anglès Time Domain Reflectometry i es basa en la mesura del retard (ressò) d'un senyal elèctric enviat a través d'un material amb aigua. La tècnica es basa en el principi mitjançant el qual una ona emesa patirà una reflexió cada vegada que es trobi davant un canvi de mitjà, i és el mateix principi mitjançant el qual funcionen els reflectòmetres de domini de temps.
La precisió de les tècniques TDR depèn del tipus de sòl, encara que són perfectament vàlides en l'agricultura, són de més difícil aplicació en els deserts o en zones d'escassa precipitació o gran salinitat. Per a aquests casos s'empra la sonda de neutrons, més exacta però que necessita especialistes en el maneig de material radioactiu. Nombroses aplicacions empren tècniques TDR per a monitorar la humitat, no només en sòls sinó també en murs de formigó, collites, etc.

## Vegeu també

* Reflectometria de domini temporal
* Reflectometría de domini-soroll
* Reflectòmetre òptic de domini de temps
* Reflectòmetre de domini temporal

## Referències

* ↑ Cataldo, Andrea; De Benedetto, Egidio; Cannazza, Giuseppe. Broadband Reflectometry for Enhanced Diagnostics and Monitoring Applications. Berlin, Heidelberg: Springer Press, 2011. ISBN 978-3-642-20233-9.
* ↑ ; Wraith, Jon M.; Or, Dani«Time domain reflectometry measurement principles and applications». USA: Institute of Electrical and Electronics Engineers (IEEE), 2002. Arxivat de l'original el 4 de març 2016. [Consulta: 28 febrer 2014].

## Enllaços externs

* Evett, Steven R. «Soil Water Measurement by Time Domain Reflectometry». USA: Encyclopedia of Water Science, Marcel Dekker, Inc, 2003. Arxivat de l'original el 18 d’abril 2013. [Consulta: 28 febrer 2014].
* ; Kern, Alois; Fellhauer, Felix; Huebner, Christof; Zengerle, Roland«Miniaturized FPGA-Based High-Resolution Time-Domain Reflectometer». GER: Institute of Electrical and Electronics Engineers (IEEE), 07-07-2013. [Consulta: 28 febrer 2014].
# Mil·lisita

La mil·lisita o millisita és un mineral de la classe dels fosfats que pertany al grup de la wardita. Rep el nom en honor del Sr. F. T. Millis de Lehi, qui havia descobert la variscita.

## Característiques

La mil·lisita és un fosfat de fórmula química (Na,K)CaAl₆(PO₄)₄(OH)$_9$·3H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1930. Cristal·litza en el sistema tetragonal. La seva duresa a l'escala de Mohs és 5,5.
Segons la classificació de Nickel-Strunz, la mil·lisita pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), zalesiïta, plumboagardita, calciopetersita, cheremnykhita, dugganita, kuksita, wallkilldellita-(Mn), wallkilldellita-(Fe) i angastonita.

## Formació i jaciments

Va ser descoberta al Clay Canyon, situat a la localitat de Fairfield, dins el comtat de Utah (Utah, Estats Units). També ha estat descrita en altres indrets dels Estats Units, així com a Portugal, Suècia, Àustria, Ruanda, el Senegal i Austràlia.

## Referències

* ↑ «Millisite» (en anglès). Mindat. [Consulta: 3 gener 2022].
# Metàpode

Els metàpodes són els ossos llargs de les mans (metacarps) o els peus (metatarsians) que connecten els dits amb els braços o les cames. En els quadrúpedes, formen el membre inferior, en lloc de ser part de l'extremitat; així doncs, allò que sembla el colze d'una ovella en realitat n'és el canell.

## Referències

* ↑ Garcia Petit, L.; Miret i Mestre, J.; Miró i Alaix, M. T.; Ribé i Monge, G. «metàpode». Diccionari d'arqueologia. TERMCAT, 2009. [Consulta: 13 gener 2022].
# Migmetratge

Un migmetratge és un film de durada intermèdia, d'entre 35 i 60 minuts o d'una longitud d'entre 1 i 1,6 metres de bobina. Se situa conceptualment entre el curtmetratge i el llargmetratge.
D'acord amb la norma imposada per la industrialització del cinema, en general un migmetratge pot ser distribuït comercialment solament si es combina amb altres curtmetratges o migmetratges.
La pàgina web FilmAffinity té una categoria de pel·lícules d'entre 30 i 60 minuts, pensada per a migmetratges.

## Vegeu també

* Metratge cinematogràfic
* Cinema independent

## Referències

* ↑ «migmetratge». Gran Enciclopèdia Catalana. [Consulta: 29 octubre 2022].
* ↑ Llorens Alcon, Eulàlia. «Glossari». A: Grans històries en breus minuts (PDF) (tesi). Xarxa Escola. Universitat de Vic, 2022, p. 71 [Consulta: 26 agost 2023].
* ↑ «5 coses que (potser) no sabies sobre el migmetratge». La Cabina - Festival Internacional de Mediometrajes de Valencia, 21-10-2020. [Consulta: 26 agost 2023].
# Moorilla Hobart International 2009

El Torneig de Hobart 2009, també conegut com a Moorilla Hobart International 2009, és un esdeveniment de tennis femení sobre pista dura que pertany als International tournaments de la WTA. La 16a edició del torneig es va celebrar entre el 12 i el 18 de gener de 2009 al Hobart International Tennis Centre de Hobart, Austràlia.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Final | Final | Final |
| 1 | F. Pennetta | 5 | 3 | |
| | M. Rybarikova | 7 | 6 | | | M. Rybarikova | 6 | 1 | 7 |
| Q | M. Czink | 4 | | | Q | M. Czink | 0 | 6 | 6$^7$ |
| Q | U. Radwanska | 2 | r | | | | | | | M. Rybarikova | 1 | 3 |
| 4 | J. Zheng | 3 | 3 | | | | | | | I. Benesova | 6 | 6 |
| | G. Dulko | 6 | 6 | | | G. Dulko | 4 | 4 | | | | |
| | M. Santangelo | 3 | 1 | | | I. Benesova | 6 | 6 | | | | |
| | I. Benesova | 6 | 6 | | | | | | | | | | I. Benesova | 5 | 1 |
| 7 | A. Bondarenko | 2 | 1 | | | | | | | | | | P. Kvitova | 7 | 6 |
| | P. Kvitova | 6 | 6 | | | P. Kvitova | 1 | 7 | 6 | | | |
| | A. Pavliutxénkova | 6 | 6 | | | A. Pavliutxénkova | 6 | 5 | 3 | | | |
| | C. Suarez Navarro | 4 | 1 | | | | | | | P. Kvitova | 6 | 6 |
| | A. Keothavong | 6 | 0 | 5 | | | | | | V. Razzano | 4 | 2 |
| | V. Razzano | 4 | 6 | 7 | | V. Razzano | 6 | 6 | | | | |
| | O. Govortsova | 1 | 2 | | | T. Pironkova | 4 | 1 | |
| | T. Pironkova | 6 | 6 | | | | | | |

## Enllaços externs

* Web oficial
Hobart :
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# Midlands de l'Est

Midlands de l'est o Midlands orientals (en anglès: East Midlands) és una de les nou regions oficials d'Anglaterra (NUTS de nivell I de la Unió Europea). Situada a la costa est la seva superfície total és de 15.627 km² i està formada pels comtats de Derbyshire, Leicestershire, Lincolnshire (excepte North and North East Lincolnshire), Northamptonshire, Nottinghamshire i Rutland. Segons el cens del 2011, té una població de més de 4, 5 milions d'habitants, sent així la vuitena regió més habitada.
Hi ha cinc centres urbans principals, Derby, Leicester, Lincoln, Northampton i Nottingham; i una sèrie de centres de primer nivell que inclouen Boston, Chesterfield, Corby, Grantham, Hinckley, Kettering, Loughborough, Mansfield, Newark-on-Trent i Wellingborough. La relativa proximitat de la regió a Londres i la seva connectivitat a les xarxes nacionals d'autopistes i carreteres troncals contribueixen que East Midlands prosperi com a centre econòmic. L'aeroport principal de la regió és l'aeroport d'East Midlands situat a 20 km de les ciutats d'Ashby, Derby, Ilkeston, Loughborough i Nottingham.

## Enllaços externs

* East Midlands Council